Julie Andrews
"Maija Poppasen" ja "Sound of Musicin" jälkeen Andrewsista tuli hetkeksi Hollywoodin tavoitelluin naistähti, joka vieraili lukuisissa tv-ohjelmissa ja sai muun muassa jalanjälkensä Grauman’s Chinese Theatren edustan betonilaattaan. "Sound of Musicia" seuraavana vuonna hän näytteli naispääosat George Roy Hillin kolmetuntisessa historiallisessa eepoksessa "Havaiji" ("Hawaii", 1966) ja Alfred Hitchcockin jännityselokuvassa "Revitty esirippu" ("Torn Curtain", 1966).
Cara Delevingne
Delevingnellä oli pieni debyyttirooli elokuvassa "Anna Karenina" sekä äänirooli radioaseman DJ:nä videopelissä "Grand Theft Auto V". Ensimmäisen puheroolinsa valkokankaalla hän teki elokuvassa "The Face of an Angel". Delevingne esiintyy Margo Roth Spiegelmanin roolissa vuonna 2015 ensi-iltansa saaneessa, yhdysvaltalaisen kirjailija John Greenin samannimiseen romaaniin perustuvassa elokuvassa "Paper Towns". Hänen muita elokuviaan ovat muun muassa "Kids in Love", "Tulppaanikuume", "Suicide Squad" ja "Pan".